text: Se video: Bus udbrændt på motorvej E 45
  10 maj 2014 kl. 10.03
  Ingen kom noget til, da en bus brød i brand på motorvejen ved Kolding.
  En bus med 40 passagerer brød pludselig i brand sidst på formiddagen på E 45 ved Kolding.
  Chaufføren trak straks ud i nødsporet og stoppede bussen, så passagererne kunne komme ud. 
  Ingen kom noget til, men bussen udbrændte.
  Det var sandsynligvis motoren, der gik ild i, siger politiet til TV SYD.
  Passagererne var på en en-dags udflugt til grænsen, hvor de skulle handle.
  De blev efterfølgende hentet af en anden bus, så udflugten kunne fuldføres.
  Bussens ejer, vognmand Palle Rasmussen, siger til TV SYD, at han netop havde investeret 100.000 kr. i bussen til bl.a. nye bremser i forbindelse med et syn.
  Tryk på billedet for at se flere.
  
  